අනුරාධපුර පුජා නගරය අවට සියලු වෙළෙඳසල්වල “දුම්වැටි අලෙවිය” තහනම් කරන්නැයි ජාතික මත්ද්‍රව්‍ය නිවාරණ ඒකකය ඉල්ලීමක් කරයි.එළඹෙන පොසොන් සමයේ පූජා නගරයේ වෙළෙඳසල්වල දුම්වැටි අලෙවිය සම්පූර්ණයෙන් නවතාලන ලෙසත් එය ඉදිරියටත් ක්‍රියාත්මක කරමින් පූජා නගරය තුළ දුම්වැටි අලෙවිය තහනමට ලක්කරන ලෙස පෙරේදා (3) පොසොන් කමිටුවට ඉල්ලීමක් ඉදිරිපත් කෙරිණි.ජාතික මත්ද්‍රව්‍ය නිවාරණ මෙහෙයුම් ඒකකයේ මෙහෙයුම් උපදේශක පාර්ලිමේන්තු මන්ත්‍රී අතුරලියේ රතන නාහිමියන්ගේ අනුශාසනා පරිදි මේ වැඩපිළිවෙළ සකසන බවද එම ඒකකයේ අනුරාධපුර දිස්ත්‍රික් සම්බන්ධිකරණ නිලධාරි ඩී. බී. ගුණසේන මහතා සඳහන් කළේය.වන්දනාවේ පැමිණෙන බැතිමතුන් පූජා භූමිය තුළ දුම්වැටි හා මත්ද්‍රව්‍ය භාවිත කිරීම වළකාලමින් දුසිරිතෙන් තොර කිරීම මෙහි අරමුණ වේ.පසුගිය වසරේ පොසොන් සමයේ වන්දනාවේ පැමිණෙන පුද්ගලයන් මත්ද්‍රව්‍ය පිටතින් රැගෙන විත් පූජා භූමිය අවට ප්‍රදේශවල පානය කරන බවත් එය වළකාලීමට ඒ සඳහාද නිසි වැඩපිළිවෙළක් ක්‍රියාත්මක කළ යුතු ඇතැයි ජාතික මත්ද්‍රව්‍ය නිවාරණ මෙහෙයුම් ඒකකයේ අනුරාධපුර දිස්ත්‍රික් සම්බන්ධිකරණ නිලධාරි ඩී. බී. ගුණසේන මහතා සඳහන් කර සිටියේය..